Comença la campanya de control dels gavians a la ciutat de Vic per minimitzar les molèsties que causen — Ajuntament de Vic\nSou aquí: Inici → Notícies → Comença la campanya de control dels gavians a la ciutat de Vic per minimitzar les molèsties que causen\nComença la campanya de control dels gavians a la ciutat de Vic per minimitzar les molèsties que causen\nAquest any, s’implementaran noves mesures pel control de la plaga, com ara la captura i translocació d’exemplars adults, que es complementen amb la punció d’ous o la retirada de polls, entre altres\nJordi Baucells, Josep Arimany i Roser del Val\nUn any més, l’Ajuntament de Vic ha posat en marxa la campanya de control dels gavians a la ciutat, coincidint amb l’època de cria d’aquestes aus, considerada una plaga a nivell mediterrani. En una xerrada informativa que va tenir lloc ahir a l’Auditori de la Fundació Antiga Caixa Manlleu, el biòleg de l’empresa Biodiversitat—encarregada de gestionar la fauna urbana de Vic—, Jordi Baucells, va exposar el protocol que se segueix des de l’Ajuntament de Vic i les mesures que es prenen per controlar la població dels gavians.\n“Conèixer la biologia i l’hàbitat dels gavians és clau per aconseguir controlar-los. Gràcies a les campanyes de control anuals, s’ha pogut estabilitzar la població reproductora de gavians i s’han pogut atendre de forma personalitzada el 80% del nius de la ciutat”, explicava el regidor de Salut Pública, Josep Arimany.\nPrincipals molèsties dels gavians\nTot i que aquestes aus no són perilloses pels humans, sí que són molt territorials i es tornen agressives en l’època de cria, entre finals de març i principis d’abril, quan té lloc la posta dels ous i especialment quan neixen els pollets. És en aquest moment quan es poden produir episodis de vols en picat destinats a defensar les cries. A més, tal com va explicar Baucells, “els seus excrements són molt àcids i corrosius, i poden malmetre les cobertes dels edificis. També esgarrapen i fan malbé altres elements com ara plàstics durs”.\nA Vic, es calcula que aproximadament hi ha uns 150 gavians que poden criar, i uns 25 o 30 nius identificats. Les seves zones preferides de cria són el casc antic, les Adoberies i El Remei. Els gavians tenen predilecció per niar a edificis vells i abandonats i també en teulades que puguin estar malmeses, entre desaigües embussats i també entre teules. La seva alimentació principal són els coloms domèstics i cucs de terra.\nS’apliquen diverses tècniques de control de la plaga, en funció de les particularitats de cada cas:\nProtecció de la zona del niu: L’arranjament de les teulades en mal estat on habitualment crien els gavians és la mesura preventiva més eficaç. Si l’animal no troba l’entorn adequat per niar, haurà de buscar un nou emplaçament per instal·lar-se.\nPunció d’ous: Si en la visita personalitzada es detecta que als nius ja hi ha ous, es procedirà a punxar-los a fi d’esterilitzar-los i que no arribin a néixer els pollets. Aquesta és una de les millors formes de control de la seva població, ja que així els ocells continuen covant els mateixos ous i no en ponen de nous. A més, mentre coven, els ocells no fan soroll.\nRetirada de polls\nSistemes de dispersió amb cablejat mòbil\nCaptura i translocació dels adults: Com a novetat d’aquesta campanya, l’empresa Biodiversitat posarà en marxa una prova pilot de captura i translocació dels exemplars adults, a través d’un màstil que s’instal·larà en un punt elevat. Des d’aquest punt, els gavians que s’hi col·loquin podran ser capturats mitjançant un sistema d’aspirat. Un cop capturats, els gavians es mantindran vius i seran alimentats en captivitat durant un temps prudencial, quan es tornaran a alliberar.\nQuè puc fer si tinc un niu de gavià a casa?\nEn el cas que un veí o veïna de Vic detecti que a casa seva hi ha un niu de gavià, el primer que hauria de fer és posar-se en contacte amb l’Ajuntament de Vic, a través del telèfon 93 886 21 00, d’instància o correu electrònic, des d’on el derivaran al Servei municipal de Salut Pública.\nUn cop rebut l’avís, tal com va detallar la tècnica de Salut Pública de l’Ajuntament de Vic, Roser del Val, “l’equip especialitzat de l’Ajuntament de Vic realitzarà una visita personalitzada per determinar quines mesures correctores es poden realitzar, i sobretot aplicar mesures preventives de cara a la següent època de cria”.\nL’origen dels gavians a la ciutat\nEls gavians van arribar a la comarca d’Osona procedents de la costa a mitjans dels anys 80 resseguint el Ter, i es van instal·lar inicialment a Roda de Ter i a Manlleu. A quí els ocells trobaven menjar sobretot als abocadors a l’aire lliure, les ciutats i en els camps de conreu. Amb el pas dels anys i el posterior enduriment de les regulacions, els abocadors van reduir la quantitat de deixalles orgàniques a l’aire lliure, principal font d’aliment, i cada vegada es van centrar més en les ciutats.\nEls gavians són aus d’una alta mobilitat: en 24 hores poden desplaçar-se de França, Itàlia o Portugal cap a Osona, o fins i tot des del nord d’Àfrica.\nA més, els gavians poden sobreviure fins a set dies sense haver menjat, cosa que els fa especialment resistents. Per aquest motiu, és molt important que la ciutadania informi a l’Ajuntament quan detectin nius de gavià, per poder col·laborar en aquesta campanya de control de l’espècie.\nActualment, a Europa es calcula que hi ha una població de 175.000 exemplars, tots connectats entre ells.


marfanta.com: Santi Vila (CiU) es mostra convençut que l'Ebre trobarà protecció a Europa\nSanti Vila (CiU) es mostra convençut que l'Ebre trobarà protecció a Europa\nDELTEBRE (Baix Ebre).- El conseller de Territori i Sostenibilitat i membre de l'executiva de CDC, Santi Vila, va reiterar aquest dijous a la tarda el compromís de CiU en defensa del cabal ecològic al tram final del riu Ebre. En una compareixença davant els mitjans de comunicació al bell mig del pont Lo Passador -que uneix Deltebre i Sant Jaume d'Enveja-, Vila va denunciar una vegada més que l'Estat espanyol ha incomplert la Directiva Marc de l'Aigua. També va insistir que aquest 25 de maig Catalunya es juga tenir aliats a Europa que recordin als estats que han de complir amb "uns valors i principis".\nEn aquesta línia, Vila ha recordat que la Generalitat ha requerit al Ministeri d'Agricultura i Medi Ambient que revisi el Pla Hidrològic de la Conca de l'Ebre abans de combatre'l per la via contenciosa. En cas contrari, el conseller de Territori i Sostenibilitat s'ha mostrat convençut que l'Ebre trobarà protecció a les institucions europees. En la seua visita al territori, Vila va estar acompanyat del candidat de CiU al Parlament de Catalunya per les Terres de l'Ebre, Joan Pere Gómez, el delegat del Govern, Xavier Pallarès, la presidenta de CiU a l'Ebre, Imma Juan, la diputada Meritxell Roigé, i alcaldes i regidors del territori.


Rescaten un noi d’entre les roques de s’Abanell | Ràdio Palafolls\nHome Comarcal Rescaten un noi d’entre les roques de s’Abanell\nRescaten un noi d’entre les roques de s’Abanell\nMarc Ferri , juny 10, 2013\t / 632 0\nUn noi de 16 anys ha hagut de ser rescatat d’entre les roques del passeig s’Abanell de Blanes (Selva) aquest dissabte a la tarda, després d’haver quedat atrapat sota unes pedres mentre buscava el seu encenedor. El jove, veí del poble, intentava recuperar-lo entre les roques quan, de sobte, no s’ha pogut moure perquè havia quedat amb una cama i el coll doblegats entre les pedres.\nEls Bombers han intentat treure’l amb unes brides sense èxit i ha estat necessària l’ajuda d’una grua de grans dimensions per retirar les roques.\nEl jove ha patit lleus contusions i ha estat traslladat a l’hospital comarcal de Blanes per revisar que no tingués cap ferida més greu. En aquest rescat han treballat tres dotacions dels Bombers de la Generalitat, un helicòpter amb membres del Grup d’Actuacions Especials (GRAE) i del Grup d’Emergències Mèdiques (GEM), deu agents de la Policia Local de Blanes, efectius dels Mossos d’Esquadra i del Sistema d’Emergències Mèdiques (SEM).\nPer poder treure el jove d’entre les roques ha calgut un camió amb ploma dels Bombers de grans dimensions per retirar una de les pedres que pesava 200 quilograms. Els fets han succeït a quarts de sis de la tarda a l’últim tram del passeig S’Abanell de Blanes, prop de la zona dels càmpings.\nL’operatiu de rescat s’ha donat per conclòs pels volts de les vuit del vespre, quan les dotacions d’emergència i el públic congregat s’han anat retirant del lloc dels fets.\nParal•lelament a aquest rescat, els Bombers han rebut un altre avís d’un submarinista que accidentat a les roques de la platja el Codolar de Tossa de Mar. L’home havia patit una ferida al braç i no podia sortir de l’aigua. Fins al lloc dels fets s’han desplaçat efectius del GRAE subaquàtic, un helicòpter, dues dotacions terrestres de suport i la Policia Local. Els bombers han pogut rescatar a l’home que, tot seguit, ha estat traslladat a l’hospital de Blanes amb un pronòstic ferit menys greu.\nMalgrat comença el reasfaltat d’una 20a de carrers\nTroben el cos sense vida d’una dona de PLF prop de la N-II\nMarc Ferri, desembre 5, 2013


El jardí de les Hespèrides...: Inversió tèrmica a Ager\nInversió tèrmica a Ager\nAra ja fa uns dies, però com si fos la setmana passada: feia fred i només feia que ploure i nevar, ens varem acostar amb certes dosis de fe a les parets d'Ager. Tot just superar el coll que ja veus tot la vall i les parets ens va sorprendre que estaven ben blanques. Però tot i així varem decidir acostar-nos primer i després veient que el sol era intens i el dia radiant fer l'aproximació amb els trastos.\nLes parets seguien lluint ben blanques mentre pujavem, quasi em recordaven Chamonix, però es que no em costa gaire...\nLes referències de la via les trobareu abudantment per un munt de blogs, però jo la que tenia al cap obviament era la dels ex-kutrescaladors. Per tant no m'allargaré massa amb la descripció dels llargs que estan molt ressenyats.\nUn primer llarg dur de 6a+, gèlid que li va tocar en un sorteig (ben amanyat) al Jesús i que vaig trobar ben dur tot i anar de segona...\nEl seguent llarg més de tràmit, per sort (havia deixat les mans congelades a una de les regletes del llarg anterior) no feia falta com aquell que diu ni colocar les mans: un lleuger flanqueig per deixar-nos sota el tercer llarg. Una fisura bavaresa molt xula de V+ amb flamants parabolts o uns burils cutres a la zona del 6b... fàcil escollir.\nDurant aquest llarg el miracle Ager ja s'ha produit: el dia segueix sent molt fred, però la roca al sol despren calor, la neu de les repises sembla que comença a fondre, cauen tossets de gel, però durant el tercer i el quart llarg, d'un V+ bastant sostingut escalar ja es tot un plaer.\nEl següent llarg de tramit té un pas d'artifo o 6b amb una sortida una mica tonta deixa pas als llarg més complicat de la via...\nUna placa molt fineta de 6b, ben protegida, per trobar-te una fisura bastant cega i incomode a fer i a equipar.\nUn cop acabades les dificultats es pot disfrutar de la calma sobre Ager, ni un parapent, ni una cordada en tota la paret, el cel s'esta enterenyinant però el dia segueix esplendit....\nQueda només un llarg però la lio una mica i quasi he de baixar a buscar els grampons. Per sort aviat som dalt i com no, ens espera una bona nevada i un paisatge com sempre magnifíc.\nescrit per lux el 22.2.10\nQue valenta Lurdes!! amb gel i neu a les parets i apa, a "lidiar" amb 6b's i fisures cegues....\nEnhorabona per tan ferma activitat\n23 de febrer de 2010, a les 21:23\nQuin gust que fa quan tot i el fred la roca s'escalfa... És quan es més xulu escalar!! I quina enveja!! A aquesta li tinc moltes ganes. I és que Àger té un no se què.\n23 de febrer de 2010, a les 21:46\nAger és un lloc encantador, solitari, bones i dretes parets, amb la seva dosí d'aventura. Al hivern de fred aquí si fa sol dona gust escalar. Enhorabona per la via a mi em va agradar.\n24 de febrer de 2010, a les 7:58\nuaaaaauuuuuu! amb neu a la paret i escaleu?! vaia cracks, sou uns motivats.\n24 de febrer de 2010, a les 8:33\namanya que amanyaras....\ntot un plaer compartir amb vos, neu, roca i sol.\n24 de febrer de 2010, a les 8:51\nMoltes felicitats, mira que és guapa aquesta via i gens fàcil.\n24 de febrer de 2010, a les 17:21\nFelicitats pel teu blog, Lux, fa un parell de dies que el remeno i he descobert propostes i escrits molt interessants. A partir d'ara, ja tens un altre lector a la llista.\n24 de febrer de 2010, a les 17:33\nÉs que amb sol i una bona paret, la neu és un plus de bellesa\nI a veure que el que era dur de veritat era fer els dos llargs clau de primer …!\nPer “sort” no em van tocar ;)\ntotalment d’acord! És una pasada aquesta sensació que la roca desprèn caloreta…\n(millor que els escalfadors ;)\na mi Ager em té el cor robat, potser m’agradaria que fos més aeri, però m’agrada com la sensació de confort que s’hi respira..\nCom que et sents refugiat en ple hivern…\nI encara m’hi queda molta feina..sí, és una bona sensació! :-)\nLa veritat és que la via és xula, s’ha de treballar i no regala massa i la veritat sigui dita,\nara que ja he dit que la neu era tan bonica i tot això,\ncrec que sobretot en alguns dels llargs el fred afegia algun plus, però el dia i la via s’ho valien!\nEs que si una vol ser una aprenent ;) d’alpinista….\nla neu no m’ha d’espantar , no?? :-/\n....amb els llargs canviats t’haguessis avorrit…\nSens dubte un molt bon dia d’escalada!\nGràcies!... sí el que deia és xula i tens la sensació aquella de que t’hi has de posar..\nI vaja que al primer llarg ja t’ensenya les dents…\nGràcies i Benvingut!!!\nNo coneixia el teu blog….ara faré una passejada ;)\nGuapissíma quines ganes que m'entren d'anar cap a Àger llegint-te...\n25 de febrer de 2010, a les 7:38\ndoncs això té molt fàcil arreglooooo ;)\n25 de febrer de 2010, a les 13:24


Mireia Segú demana ajuda per trobar un conductor fugit\nMireia Segú (TV3) demana ajuda per trobar un conductor fugit d'un accident\nEl nebot de la periodista li van amputar part del peu dret\nper Jesús Ruiz dissabte, 30 de novembre 2019 - 17:42h\nMireia Segú, reportera de TV3 i col·laboradora habitual de l'espai 'Telenotícies', porta 18 anys a la cerca de la notícia, però fa uns dies que la notícia té com a protagonista a un dels seus familiars. Segons informa la periodista a les xarxes socials, el seu nebot circulava per la carretera que condueix de Tarragona al Catllar quan un vehicle va envair el carril contrari.\n«Va anar tot tan de pressa, que no li van poder agafar la matrícula. Eren cap a les 19.00 de la tarda i ara ja no hi ha llum... Anava cap a treballar. A més, la baixa li farà perdre el curs», assegura la periodista. Per aquest motiu, demana als usuaris que aportin qualsevol pista sobre el conductor, que va fugir del lloc dels fets. De moment, se sap que el vehicle era un tot-terreny o un turisme de grans dimensions.\nUn dels programes estrella de Catalunya Ràdio fa el salt a TV3\nTwitter TV3 Accident


1 DE GENER, SANTA MARIA, MARE DE DÉU - CONFRARIA DEL SANT SEPULCRE background: rgba(0, 0, 0, 1) !important;\n1 DE GENER, SANTA MARIA, MARE DE DÉU\ndes. 31, 2015 | Mare de Déu |\nComencem l’any amb l’advocació de la Mare de Déu del Castell, mare de la Misericòrdia; que les celebrecions jubilars d’aquest any ens apropen a tots a Jesucrist.\n1. Dona i Mare de Déu. “Nascut de dona” és Jesús. Dona, amb tota la seua feminitat, és Maria, la nova Eva, origen i espill de tota dona redimida. Sent Jesús el Verb de Déu, resulta obvi que Maria és la Mare de Déu, la glòria suprema de la dona. Déu, en la seua immensa saviesa, ha volgut viure l’experiència de tenir una mare, de mirar-se en la tendresa dels seus ulls, de bressolar-se en els seus braços i de ser estret en la seua falda. Per a ser Mare de Déu Maria no va haver de renunciar o deixar al marge gens de la seua feminitat, al contrari, la va haver de realitzar en noblesa i plenitud, santificada com va ser per l’acció de l’Esperit Sant. L’Església, en celebrar l’un de gener la maternitat divina de Maria, reconeix gojosa que Maria és també mare seua, que al llarg dels dies i els mesos de l’any engendra nous fills per a Déu.\n2. Mare, benedicció i memòria. En el designi de Déu, que és font de la maternitat, aquesta és sempre una benedicció: com a Maria, es pot dir a tota mare: “Beneït el fruit del teu ventre”. Una benedicció primerament per a la mateixa dona, que mitjançant la generació dóna compliment a l’aspiració més forta i més noble de la seua constitució, de la seua psicologia i de la seua intimitat. Benedicció per al matrimoni, en el qual el fill afavoreix la unitat, el lliurament, la felicitat. Benedicció per a l’Església, que veu acréixer el nombre dels seus fills i la família de Déu. Benedicció per a la societat, que es veurà enriquida amb l’aportació de nous ciutadans al servei del ben comú.\n3. La maternitat és també memòria. “Maria feia “memòria” de totes eixes coses en el seu cor” (evangeli). Memòria no tant de si mateixa, quant del fill, sobretot dels primers anys de la seua vida en què depenia totalment d’ella. Memòria que agraeix a Déu el do inapreciable del fill. Memòria que reflexiona i medita les mil i variades peripècies de l’existència dels seus fills. Memòria que fa patir i plorar, que consola, alegra i entendreix. Memòria serena i lluminosa, que recupera retalls significatius del passat per a beneir a Déu i cantar, com Maria, un “magnificat”.


▷ Les escoles de Catalunya obriran el 14 de setembre amb grups estancs i entrades i sortides esglaonades - España Madrid Noticias\nLes escoles de Catalunya obriran el 14 de setembre amb grups estancs i entrades i sortides esglaonades\nLes escoles de Catalunya obriran el 14 de setembre amb grups estancs i entrades i sortides esglaonades - España Madrid Noticias\n1 mes publicado 10\nLes escoles i els instituts de Catalunya obriran el 14 de setembre amb mesures de seguretat extraordinàries per fer front a l'avanç de la pandèmia: entrades i sortides del centre esglaonades, diverses hores del pati per evitar aglomeracions, ús de mascareta obligatori a partir de la secundària i grups de convivència estancs. Els departaments de Salut i Educació han presentat aquest dimarts davant d'un consell executiu extraordinari els detalls del pla que es va anunciar la setmana passada. No obstant això, encara hi ha algunes llacunes i trasllada als centres la responsabilitat de concretar àmbits com les ràtios màximes de cada grup i el control de símptomes, que cada escola i institut organitzarà segons les seves característiques.\nLa presentació, dijous passat, del protocol per a l'obertura de les escoles a Catalunya va provocar una onada de crítiques per part de les famílies i els sindicats per la falta de concreció i per la descoordinació de les mesures. La presentació dels detalls del pla aquest dimarts, per part del conseller d'Educació, Josep Bargalló, i la consellera de Salut, Alba Vergés, no ha acabat d'aclarir totes les mesures que hauran d'aplicar els centres per a la reobertura. Els sindicats critiquen que no se'ls ha convocat a les reunions per concretar els detalls del pla, i consideren que algunes mesures són insuficients. L'oposició al Parlament no ha trigat a reaccionar: el PSC ha presentat una petició per a la compareixença conjunta dels dos consellers amb l'objectiu que aclareixin les mesures sobre l'inici del curs escolar. “No han concretat com reduiran les ràtios ni com habilitaran nous espais educatius, no han anunciat noves contractacions de docents, no han aclarit com es garantirà el dret a l'educació en episodis de quarantena, ni com es faran les extraescolars”, ha criticat la diputada Esther Niubó.\nTot i això, el conseller Bargalló ha presentat en roda de premsa algunes de les directrius de com serà la reobertura. La noció clau és la de “grup de convivència estable”, és a dir, el grup d'alumnes i mestre que sempre farà totes les activitats de manera independent i mantindrà la distància respecte els altres grups. Les entrades i sortides del centre, així com l'hora del pati, seran esglaonades per evitar que els grups entrin en contacte. Al menjador i al pati, els grups hauran de mantenir distància de seguretat. En tot moment s'haurà de reforçar la higiene de mans i les classes podran ser més curtes per tenir temps entre assignatures per ventilar i netejar les aules.\nPel que fa a l'ús de la mascareta, serà obligatòria a totes les zones i moments (des de la classe fins al pati, i tant als grups estables com a les zones comunes) a partir de secundària, és a dir, a partir dels 12 anys. Només si l'evolució de l'epidèmia en un territori és negativa i els criteris sanitaris ho indiquen, aquesta obligació s'estendrà a partir dels sis anys.\nEn el control de símptomes, no obstant això, es trasllada la responsabilitat als centres i a les famílies. “Es prendrà la temperatura als alumnes als centres, però les famílies s'han de comprometre a no portar els seus fills a escola si tenen símptomes”, ha explicat Vergés.\nTambé es deixa a la discreció de cada centre escolar l'organització dels grups estables i les ràtios d'alumnes per mestre. El conseller Bargalló ha anunciat que a infantil i primària els grups no podran ser de més de 20 alumnes. En el cas de la secundària “podran ser de fins a 30 alumnes, però es treballarà perquè siguin el més reduïts possible”. Bargalló ha recordat que l'escola pública a Catalunya té una ràtio mitjana de 16 alumnes per docent, i que l'any passat el 40% dels grups de secundària estava per sota de 24 alumnes. També ha explicat que la inspecció educativa està en contacte amb cada centre per veure en quins casos s'ha d'actuar i com cal reorganitzar els grups segons les possibilitats de cada institut.\nEls sindicats reclamaven concreció amb les ràtios de secundària, que segons el seu criteri no haurien de superar els 15 alumnes, i per fer-ho reclamaven la contractació de 44.000 docents. El conseller ha explicat que es faran contractacions i reorganitzacions si és necessari, i ha recordat que al juliol ja es va presentar la contractació de 8.000 nous professionals, dels quals 4.000 són docents. Bargalló ha admès que és possible que en alguns centres els professors hagin d'assumir altres assignatures que no són les seves per evitar contacte amb professors aliens al grup estable.\n500.000 proves PCR\nLa consellera Vergés també ha detallat el pla per utilitzar la comunitat educativa com a base per fer un cribratge massiu de coronavirus. Del 15 de setembre al 15 de novembre es faran 500.000 proves PCR a partir de les escoles, tant a la comunitat educativa com a les famílies. Fins al 9 d'octubre es faran 8.000 proves al dia, i es faran als territoris que sigui necessari segons els criteris epidemiològics.


La paperera UIPSA acomiada un treballador per motius sindicals | L'Accent - Informació i comunicació popular dels Països Catalans\nEscrit per Redacció Publicat el 16/10/2014\nLa paperera UIPSA de la Pobla de Claramunt ha acomiadat un treballador, afiliat a la COS, per denunciar diverses irregularitats.\nEl conflicte es va iniciar quan aquest treballador va denunciar que estava contractat per cessió il·legal, ja que el seu contracte era a través de CTC externalitzacions, empresa que només es limitava a cedir mà d’obra a les empreses clients.\nPer a poder fer front a aquesta irregularitat, el treballador va informar l’empresa de la creació d’una secció sindical a CTC externalitzacions, fet que aquesta va rebutjar. Aquesta acció antisindical es troba actualment també als jutjats.\nTot i les pressions de CTC externalitzacions per a pactar un acomiadament, el treballador s’hi negà i continuà exigint el compliment de normatives en matèria de prevenció de riscos i salut laboral. La darrera demanda del treballador va ser millorar el lloc de treball ja que suposava un perill pels ritmes de treball a què estaven sotmesos. Això li va suposar l’acomiadament.\nAquest migdia, a la una, la COS Anoia ha convocat una concentració de suport al treballador a les portes de l’empresa, a la Pobla de Claramunt.\nCategoria: Economia Visualitzacions: 2938\nPreses mal pagades a canvi de treballadors afectats per un ERO\nFotografies de les pancartes desplegades per l’EI a la manifestació dels sindicats majoritaris a Barcelona\nMà d’obra barata


Els Moros i Cristians d’Altea reciclen més de 43.400 envasos de vidre durant les festes - Altea Digital\nLa ‘’filà’’ Els Cebers ha estat la guanyadora del sorteig del miniglú i el lot de productes de la terra envasats en vidre\nLa Reconquesta del Vidre, iniciativa posada en marxa per Ecovidrio, entitat sense ànim de lucre encarregada de la gestió del reciclatge d’envasos de vidre a Espanya, en col·laboració amb la Generalitat Valenciana i l’Ajuntament d’Altea, aconsegueix recuperar 11.400 kg d’envasos de vidre, equivalent a més de 43.400 envasos, durant les festes de Moros i Cristians.\nDe mitjana cada fester ha reciclat 15,3 kg d’envasos de vidre en els contenidors assignats a la campanya. Altea participa en la categoria ‘’dolçaines’’, que engloba els municipis de menys de 950 festers.\nD’altra banda, els guanyadors del sorteig del miniglú i el lot de productes de la terra és la ‘’filà’’ Els Cebers. La regidora de Festes, Marta Lloret, i el regidor d’Infraestructures, Diego Zaragozí, al costat d’un representant d’Ecovidrio, han fet lliurament del premi al president de la ‘’filà’’ Cebers, Paco Martínez. Amb aquest gest Ecovidrio recompensa l’esforç realitzat per aconseguir unes festes més sostenibles i respectuoses amb el medi ambient.\nMés informació sobre la campanya: www.lareconquistadelvidrio.es\nSegons les últimes dades disponibles corresponents a 2018, els ciutadans d’Altea han reciclat un total de 858.120 quilograms de residus d’envasos de vidre. Això suposa una mitjana de 39 quilograms de residus d’envasos de vidre reciclats per cada veí i veïna.\nReciclar vidre és un element clau en la lluita contra el canvi climàtic. Al usar vidre triturat -vidre reciclat- en la fabricació de nous envasos s’evita l’extracció de matèries primeres de la natura, evitant l’erosió dels sòls i la desforestació del nostre entorn.\nA més a més, es minimitza l’emissió de CO2 en el procés de fabricació i s’estalvia energia.\nEcovidrio és l’entitat sense ànim de lucre encarregada de la gestió del reciclatge de residus d’envasos de vidre a Espanya. El 1997, després de l’aprovació de la Llei d’Envasos i Residus d’Envasos el 1997 i l’arrencada de les seues operacions el 1998, es va convertir en l’entitat gestora d’un model de reciclatge que garanteix un servei complet i al què tenen accés tots els ciutadans. En termes de finançament, 8.000 companyies envasadores fan possible, amb la seua aportació a través del punt verd, el sistema de reciclatge.\nEn les últimes dues dècades el sistema d’Ecovidrio ha permès el creixement exponencial de la taxa de reciclatge passant d’un 31,3% l’any 2000 al 76,5%, segons estima l’entitat per a l’any 2018.\nEl reciclatge d’envasos de vidre és un element fonamental per contribuir a el desenvolupament sostenible, fomentar la transició cap a l’economia circular i lluitar contra el canvi climàtic. A més d’això, el reciclatge d’envasos de vidre és una activitat que dóna suport al compliment de l’Agenda 2030 i els Objectius de Desenvolupament Sostenible, concretament, redunda sobre els objectius (11) Ciutats i comunitats sostenibles, (12) Producció i consum responsables i (13 ) Acció pel clima.


Bloc de camp: de setembre 2014\nMineralització tipus red-bed cuprífer a Coll d'Oriol (Baix Llobregat)\nAls anys 80 del segle passat, quan era un adolescent al qual li agradava anar a la muntanya a veure si trobava algun mineral (junt amb altres xavals, no us penseu que era tant rar!) les possibilitats de mobilitat es reduïen a on et portaven les cames, la benevolència d’algun pare, anar amb els FGC a Collserola, amb l’autobús a Matadepera o amb la RENFE fins l’estació d’Olesa, i d’aquí cap a les serres del entorns.\nL’estació d’Olesa en si és un geòtop reconegut de visita obligada. Crec que si no fou el primer lloc on anàrem amb l’Obrador, fou dels primers. Avui no és que els trens no hi parin en aquesta estació: és que han enderrocat l’edifici i ara sols queda una andana fantasma. Comprensible tenint en compte que el nucli urbà quedava a uns 5 km. Un dia va baixar del tren un xicot tot trajat i desconcertat. Era de Barcelona i havia d’arbitrar un partit de bàsquet a Olesa. No sé si va arribar a temps, però va llepar segur.\nEl mític geòtop de l'estació d'Olesa.\nTornem al que anàvem. Rellegiu entrades anteriors (1, 2, 3, 4, 5, 6... )i visiteu aquestes muntanyes carregades de patrimoni geològic. Les mineralitzacions, tot i que poc importants, també estan presents. En una d’aquelles sortides primerenques vàrem trobar un nivellet de gres micaci gris-verdós dins del buntsandstein, uns metres al sud de la pilastra del viaducte del Boixadell sobre la B-121. Contenia força restes vegetals i un pigallat d’un verd molt viu. Malaquita? No era la manera en que jo l’havia vist. Li ensenyàrem a un químic conegut i ens posà en alerta: allò era un dipòsit cuprífer tipus red-bed, i com altres de similars trobats al triàsic pirinenc podria contenir -ull!- minerals radioactius. Això ja no molava!. S’ho endugué per analitzar-ho i per sort ho descartà. Aquesta mostra encara la conservo.\nMostra de la B-121. Notis la gran quantitat de restes vegetals.\nUn red-bed és una formació continental dipositada en condicions oxidants, com clarament indiquen les tonalitats vermelloses i ocres dominants en els materials del buntsandstein, degut a la presència de Fe3. Però en les bases d’alguns paleocanals om pot apreciar zones de tonalitat verdosa o groguenca de caràcter reductor, a causa de la presència de matèria orgànica procedent de vegetals arrossegats pels propis corrents d’aigua que van formar els canals. És aquí on es localitzen les mineralitzacions de coure, omplint alguns porus, formant crostes al voltant de còdols o bé fines venetes en les diàclasis i plans d'estratificació.\nQuan en aquestes condicions reductores arriben solucions de sulfats de coure (procedents de l’erosió dels jaciments metàl·lics de l’àrea font durant), els sulfats es redueixen a sulfurs, precipitant i formant minerals com calcosina, covellina, tetraedrita i calcopirita.\nPosteriorment, durant el quaternari, aquestes mineralitzacions s’oxidaren com a conseqüència de la circulació d’aigua subterrània, passant momentàniament a dissolucions aquoses de sulfats. No obstant això, degut a la presència del carbonat de calci en la roca matriu, els sulfats passen a carbonats, i es forma malaquita (i en molta menor quantitat, atzurita, que jo no vaig veure)\nLa casualitat va voler que l’altre dia, en aquesta zona, a 2 o 3 m per sobre el Coll d’Oriol, al mig del corriol que ascendeix cap a la Creu de Saba, em trobés dos nivells de gres gris verdós cuprífers. Són força cohesius i destaquen dins la sèrie de llims rogencs.\nSituació dels jaciments esmentats i esquema geològic. P: paleozoic. B: buntsandstein (en blau fosc, el nivell conglomeràtic basal). M1; muschelkalk inferior. M2: muschelkalk mig, M3: muschelkalk superior. Per la morfologia es tracta de dos paleocanals.\nEl paleocanal inferior, d'un metre de potència és força ric en malaquita, particularment en la base, on forma crostes centimètriques.\nUna altre detall curiós és la presència de lag de cairells de pissarra i còdols tous.\nEl nivell superior és més pobre i prim i la malaquita es troba més dispesa pigallant la roca.\nVaig cercar alguna referència bibliogràcia per esbrinar si era un jaciment inèdit i l´únic que he trobat és un article d’en Mata Perelló (Introducción al estudio de la mineralizaciones cupriferas asociadas a red-beds de Olesa y Esparraguerra). Ell localitza uns indicis per sobre del camí que va de Sant Pere Sacama a Sant Salvador de els Espases, prop del Coll Cendrós i per sota de Puig Ventós. El problema és que el topònim Coll Cendrós no existeix i crec que bateja erròniament Coll d’Oriol amb aquest nom, on es troba la masia abandonada de Can Puigventós, sota el turó homònim. Sigui un jaciment inèdit o el que descriu no poden diferir i el sabi indica que a més de la malquita, om pot trobar atzurita, calcosina i cobellina.\nTampoc hi ha constància de que s'hagin explotat mai aquest red-beds, però valdria la pena aprofondir-hi tenint en compte la immediata presència d'un mas històric com el de can Puig Ventós o el proper jaciment neolític de la Cova dels Lladres, on es trobaren joies de variscita.\nMineralització tipus red-bed cuprífer a Coll d'Ori...


El cambrilenc Emanuel Toscano, campió de Catalunya absolut de judo - Revista Cambrils\nEl cambrilenc Emanuel Toscano, campió de Catalunya absolut de judo\nPublicat el Dimarts, 5 de novembre de 2019 09:55h\nEmanuel Toscano, el segon per l'esquerra, dalt del podi | Cedida\nEl Campionat de Catalunya de judo en la categoria absoluta, celebrat el passat 26 d'octubre a les instal·lacions barcelonines de Llars Mundet, va servir per posar punt i final a la temporada a nivell català i ja, amb la mirada posada en aconseguir la classificació per disputar la Fase Sector el proper 9 de novembre a València. En aquest campionat podien participar judokes nascuts a partir de l'any 2004. En aquesta ocasió, la fornada de joves judokes que pugen forts de les categories inferiors no van posar les coses gens fàcils als judokes més veterans de la categoria reina.\nDos judokes cambrilencs –Emanuel Toscano i Paula Comes– van participar hi. Cal destacar que la Paula encara és una judoka júnior i va disputar la competició sènior per agafar rodatge i experiència de cara a les properes temporades. Per la seva part, Emanuel Toscano va participar al pes de -81 kg. i va superar tots els seus combats amb molta superioritat. De fet, sortia en aquesta competició com a cap de sèrie ja que durant tota la lliga s'ha mantingut com a número 1 del rànquing català. Toscano va disputar un total de tres combats i va tenir un matí brillant ja que va superar a tots els contrincants amb la màxima puntuació ippon. D'aquesta manera va pujar al calaix més alt de la competició més important de la temporada proclamant-se campió de Catalunya sènior al pes de -81 kg. Amb aquest resultat Emanuel Toscano també ha estat seleccionat per la Federació Catalana per disputar la fase de sector de judo corresponent al sector est, que és el campionat previ abans de la fase final del Campionat d'Espanya que enfrontarà els millors judokes catalans, valencians, murcians i de les Illes Balears, per tal de lluitar per la plaça que permetrà disputar la final del Campionat d'Espanya absolut.\nPer altra banda la Paula Comes no va poder superar el seu primer combat d'eliminatòries tot i que va lluitar de valent, però la falta d'experiència i la manca de rodatge en aquests campionats més durs no li van permetre seguir lluitant al quedar eliminada.\nEls dos representants cambrilencs Paula Comes i Emanuel Toscano


Josep Enric Millo i Rocher: Millo: “La cimera contra el Govern d’Espanya és una acció de propaganda per fomentar la confrontació social”\nMillo: “La cimera contra el Govern d’Espanya és una acció de propaganda per fomentar la confrontació social”\nEl portaveu del grup parlamentari del Partit Popular Català, Enric Millo, ha afirmat avui que “la cimera de CiU contra el Govern d’Espanya és una acció de propaganda vergonyant per fomentar la confrontació i la crispació social dividint la societat catalana”. Així ha valorat Millo la reunió convocada pel Govern aquesta tarda al Palau contra el ministeri d’Educació.\n“Lluny del principal problema que tenen els catalans, el Govern decideix reunir alguns partits per arribar a conclusions que ja coneixem”, ha explicat el portaveu destacant que “no es pot governar a cop de cimera, és un exemple de com no s’han de fer les coses”. En aquest sentit ha manifestat que el que pretén el Govern amb aquest tipus de reunions és “centrifugar responsabilitats“.\nEnric Millo ha advertit el Govern de la Generalitat que “l’actitud d’enfrontament permanent no porta enlloc, enrocar-se no serveix per res”. En aquesta línia ha subratllat que “el Govern menteix i enganya intencionadament, amaga que el Govern d’Espanya està disposat a parlar i a negociar sobre la llei d’Educació”. “Ningú ataca a Catalunya ni fa allò que el Govern de CiU acusa, pretenen manipular l’opinió pública presentant el Govern d’Espanya com el culpable de tot”, ha explicat el portaveu recordant que “el ministre Wert ja ha convidat al Govern de la Generalitat a seure’s a negociar, a parlar-ne. És així com es fan les coses i no tancant-se a Palau per escenificar unes conclusions que ja tenen escrites”.\nEl portaveu popular també ha assenyalat que aquesta cimera que avui es celebra “pretén l’adhesió incondicional a les polítiques de CiU i ERC, el que no sabem és què hi fa allà el PSC”.\nComissió al Parlament per lluitar contra l’atur\nD’altra banda, Enric Millo ha celebrat que el proper ple es pugui debatre i votar una proposta del PPC per crear una comissió específica de seguiment sobre polítiques contra l’atur, “és aquesta la nostra prioritat i el Govern de la Generalitat s’hi hauria de dedicar”. El diputat ha destacat el moment actual perquè es produeix “després de sis mesos de bloqueig continu de CiU i ERC a qualsevol iniciativa vinculada a la crisi econòmica”. “Sotmesos a una vergonya insuportable no han tingut altre remei que permetre que es debati al ple, és molt difícil d’explicar que es vulgui seguir perdent el temps en altres qüestions”, ha conclòs.


Noms propis - Justo Molinero - RTVE.es\nJusto Molinero visita 'Noms propis', programa dirigit i presentat per Anna Cler, amb qui parlarà dels seus orígens, de com van sortir del seu poble fins arribar amb tota la seva família a Santa Coloma de Gramenet, de la seva manera d'entendre la professió de comunicador i com ha arribat a ser un empresari d'èxit, i de les relacions que ha tingut amb els polítics catalans al llarg de la seva trajectòria professional.\nMolinero té una fe rotunda en els seus somnis i les seves possibilitats que van emergir des de que era ben jove: "jo treballava en un taller mecànic a Còrdova, es cobrava molt poc i hi anava a la cooperativa olivarera, treballava molt i vaig dir que no tornaria més i li vaig dir al meu pare. Em va veure tan convençut que va convèncer a tota la meva família de venir a Santa Coloma de Gramenet, on hi vivien uns tiets, i també s'hi van instal·lar".\nDe seguida va ser conscient de "la importància del català i jo vaig dir: els meus fills no seran marginats per raons de llengua ni per res del món. I a partir d'aquí, em vaig dir que havia d'aprendre a parlar català, sigui com sigui". Justo Molinero va néixer a Còrdova, fa 69 anys, és un locutor de ràdio, presentador de televisió i empresari de la comunicació.\nÉs president del Grup TeleTaxi, que gestiona les emissores Ràdio Tele Taxi i Ràdio RM, el canal Teletaxi TV, i també la companyia discogràfica Moval Music. Al 2006, va rebre un premi Ondas en reconeixement a la seva àmplia tasca professional i empresarial.\nJusto Molinero parla amb l'Anna Cler de la seva relació amb la classe política i els polítics al llarg de la seva trajectòria professional que l'ha portat a tenir una relació personal amb alguns d'ells "he tingut molta relació amb els polítics, l'he tingut amb tots. Fer una entrevista al president Pujol era perquè ell era nacionalista i jo era de l'altra classe, doncs a veure si podem ajuntar una gent i l'altra; aquest era el motiu pel què jo feia venir polítics a la ràdio, no perquè em portessin res, perquè el que fèiem era parlar".\nveure més sobre "Noms propis - Justo Molinero" veure menys sobre "Noms propis - Justo Molinero"\n> Noms propis - Justo Molinero


Serjogins i Soler guanyen en una Mitja de Figueres que ha superat les expectatives - Empordà\nSerjogins i Soler guanyen en una Mitja de Figueres que ha superat les expectatives\nSaid Sbai 01.12.2019 | 13:53\nEl canvi de data d'altres proves no ha impedit l'èxit de la Mitja figuerenca\nProp d'un miler de corredors han participat, aquest diumenge al matí, en la quarta edició de la Mitja Marató de Figueres, en dos circuits diferents de 10km i 21km, per celebrar una de les proves atlètiques marcades en el calendari a l'Alt Empordà. La sortida davant la Torre Galatea ha donat pas a l'inici del recorregut que ha sortit de la ciutat de Figueres per la Ronda Sud passant per Vilabertran, Peralada i Cabanes, tot travessant la plana de la comarca, per creuar la línia de meta situada a la Plaça Catalunya.\nSense incidents a destacar en cap de les proves, la climatologia ha acompanyat amb una temperatura perfecta per a celebrar la prova, amb el cel ennuvolat, tot i que la pluja d'aquesta nit ha deixat el paviment urbà humit, havent d'extremar la precaució fins a sortir del nucli de Figueres. A partir d'aquí, l'ambient festiu ha estat present durant tota la jornada, des de la prèvia amb La Menuda a la Plaça Catalunya -que ha comptat amb uns quatre-cents nens i nenes-, fins als avituallaments i espais d'animació repartits per tot el circuit per convertir la Mitja Marató de Figueres en una festa de l'esport per a tothom.\nEn la prova de 21 km, Dimitrijs Serjogins (1:06:05.56) ha sigut el guanyador en categoria masculina, mantenint un ritme constant durant tota la prova, i la manresana Meritxell Soler (1:19:26.91) repeteix per segon any consecutiu com a primera classificada de la mitja marató en categoria femenina. Mohamed El Ghazouany i Samir Ait Bouychamane han completat el podi masculí i, per la seva banda, Sílvia Segura i la madrilenya Victoria Pradilla han ocupat el segon i tercer calaix del podi femení respectivament.\nRespecte al kilòmetre llençat, el corredor i corredora més ràpid en els primers 1000 metres i que compltés la Mitja Marató de Figueres, se'ls han emportat el manresà Jan Bayona i la mateixa Meritxell Soler.\nRoura repeteix victòria\nEn 10 km, Enric Roura (33:27.75) ha tornat a endur-se per segon any consecutiu la prova masculina i Anna Puigbert (40:03.61) ha ocupat el calaix més alt en femení. Enric Voldu i Ferran Coll han completat el podi en masculí i, en femení, Berta Bover i Cristina Vilarnau han estat la segona i tercera corredora més ràpida de la prova.\nLa Mitja va tenir com a preludi les curses de la Menuda, amb més de quatre-cents participants.


Pla d'Ocupació per a contrarestar el repunt de l'atur\nTres milions d’euros distribuïts tenint en compte el nombre d’aturats dels municipis\n3 de febrer de 2017 (22:45 CET)\nLa Diputació de València ha engegat un Pla d'Ocupació dotada amb 3 milions d'euros dirigit als municipis valencians per a contrarestar el repunt de l'atur que tradicionalment es produeix després de les campanyes de Nadal i Rebaixes. Un Pla que en el cas del Camp de Túria distribuirà entre els 16 municipis que integren la comarca un total de 238.278 euros, atenent a un criteri objectiu com és el nombre d'aturats que té cada municipi.\nAmb aquest pla, la institució provincial se suma al programa de foment de l'ocupació de la Generalitat Valenciana i aportarà tres milions d'euros dels seus fons propis per a promoure la contractació d'aturats en els municipis valencians. En paraules del president, Jorge Rodríguez, “després de mantenir o generar llocs de treball per a 2.500 persones amb el Pla d'Inversions Financerament Sostenibles, la Diputació ha volgut donar un pas més destinant 3 milions d'euros al fet que els ajuntaments engeguen plans que traguen de l'atur als seus veïns, coincidint amb un moment de l'any en el qual solen repuntar les xifres d'aturats”.\nJorge Rodríguez ha insistit que “la Diputació no va a deixar a ningú en el camí i va a fer tots els esforços necessaris, al costat de la Generalitat i els ajuntaments, per ajudar a aquells que porten més temps parats”. Per a açò, cada ajuntament comptarà amb una quantitat que en el cas de la comarca va des dels 2.577 euros que rebrà Gátova, amb 43 veïns registrats com a demandants d'ocupació fins als 42.638 euros de Llíria, que compta amb 2.588 persones en atur. En total, en la comarca estan inscrites com a demandants d'ocupació 13.206 veïns i veïnes, la qual cosa representa el 8% del total de la província.\nEls fons cerquen garantir que tots els municipis puguen engegar plans d'ocupació locals en un moment d'especial dificultat en el mercat laboral, una vegada concloses les campanyes de Nadal i de Rebaixes. En línia amb aquest objectiu, les contractacions, que es podran realitzar fins al pròxim 15 de febrer, hauran de ser per un període d'almenys 3 mesos i amb una jornada de 30 hores setmanals.\nLa diputada d'Assessorament Municipal, Conxa Garcia, ha declarat que l'execució d'obres i serveis d'interés general i social haurà de ser el criteri que predomine en les contractacions, “de manera que aquest pla servisca no solament per ajudar a l’ocupació d'aquestes persones sinó que d'alguna manera aquest benefici repercutisca també en la resta dels veïns i veïnes de la població”, ha declarat.\nAixí, les actuacions o serveis d'interés general o social que han d'inspirar les contractacions es divideixen en tres grups: serveis d'utilitat col·lectiva, serveis d'oci i culturals i serveis personalitzats de caràcter quotidià. Entre els considerats d'utilitat col·lectiva, es troben la millora i manteniment d'immobles, la revaloració d'espais públics degradats, el transport col·lectiu, i activitats que tinguen relació amb la gestió de residus o d'aigües, la protecció i manteniment de zones naturals i el control de l'energia.


Resum de desembre de 2015\nAutor Tema: Resum de desembre de 2015 (Llegit 696 cops)\n« el: 01 de Gen de 16, 12:41:15 pm »\nDomini aclaparador de les altes pressions, absència de precipitació i temperatures superiors a les normals: així podem resumir el primer mes d'hivern estadístic. Amb 12,2º de temperatura mitjana, ha sigut de llarg el més càlid de la sèrie (2006), en concret 2,2º per damunt dels desembres dels últims anys. La ridícula quantitat de precipitació (1,2 mm) deixa el total anual en 438,2 mm, un 27% menys que els últims anys. És a dir, un any eixut però no tant com el 2014. I com dèiem al principi, la pressió mitjana ha sigut ni més ni menys que de 1028,4 hPa, un valor molt elevat.\nPel que fa a dades anuals, 2015 ha sigut el segon més càlid de la sèrie (2006), després del 2014. La temperatura mitjana, 17,5º, s'ha quedat mig grau per damunt de la de la sèrie de l'observatori. Els mesos clarament més calorosos han sigut març, maig, juliol, novembre i desembre, mentre han quedat per sota de la mitjana febrer, setembre i octubre. La precipitació, gràcies a les pluges de febrer i març, ha aguantat amb valors raonables fins a setembre, sent l'últim trimestre molt eixut.\nLes dades de desembre enregistrades a l'observatori d'Ontinyent - Llombo són:\nTemperatura mitjana deuminutària: 11,5ºC\nTemperatura màxima mensual: 23,8ºC (dia 19)\nTemperatura mínima mensual: 3,5ºC (dia 21)\nDies amb màxima < 12ºC: 0\nHumitat relativa màxima mensual: 94% (dies 9, 4 i 27)\nHumitat relativa mínima mensual: 20% (dia 19)\nPressió atmosfèrica mitjana: 1028,5 hPa\nPressió atmosfèrica màxima mensual: 1037,3 hPa (dia 9)\nPressió atmosfèrica mínima mensual: 1019,5 hPa (dia 13)\nRatxa màxima mensual: 42 km/h (dia 30)\nVelocitat dominant: SO\nMàxima radiació solar: 643 W/m2 (dia 8\nHores de sol: 178,9 h (+9,5%)\nPrecipitació mensual: 1,2 mm (-97%)\nPRECIPITACIÓ TOTAL 2015: 438,2 mm (-27%)\nPrecipitació acumulada any agrometeorològic: 118,2mm (-60%)\nrmdes1.png (43.43 KB, 732x495 - vist 93 cops.)\nrmdes2.png (43.67 KB, 727x495 - vist 93 cops.)\nRe:Resum de desembre de 2015\n« Respondre #1 el: 02 de Gen de 16, 13:18:05 pm »\nPel que fa al territori valencià en conjunt, desembre ha sigut un mes extremadament càlid, amb una anomalia de +2,3º, possiblement el més càlid des de 1950:\nEixa anomalia ha sigut molt acusada en l'interior nord (+3º):\nTots els dies del mes han quedat per damunt de la mitjana:\nPel que fa a precipitació, desembre ha sigut extremadament eixut, de fet el més eixut des de 1974:\nLes quantitats recollides es poden qualificar de ridícules:\nEn fi, un desembre que per desgràcia passarà a la història.\n« Respondre #2 el: 02 de Gen de 16, 14:06:14 pm »\nResum desembre Agres-Bonell (666msnm):\n(Felet, em copie el teu format, em pareix molt bo! )\nTemperatura mitjana clàssica: 10.8ºC (+2.7º)\nTemperatura màxima mensual: 20.9ºC (dia 17)\nTemperatura mitjana de les màximes: 15.8ºC\nTemperatura mínima mensual: 3.8ºC (dia 27)\nTemperatura mitjana de les mínimes: 7.2ºC\nDies amb màxima < 12ºC: 4\nDies amb mínima > 10ºC: 5\nDies amb mínima < 4ºC: 1\nHumitat relativa mitjana: 71%\nHumitat relativa màxima mensual: 98% (dies 7, 10, 11, 12, 28)\nHumitat relativa mínima mensual: 18% (dia 1)\nPressió atmosfèrica mitjana: 1029.2 hPa\nPressió atmosfèrica màxima mensual: 1036.6 hPa (dia 9)\nPressió atmosfèrica mínima mensual: 1020.2 hPa (dia 13)\nRatxa màxima mensual: 37 km/h (dia 30)\nVelocitat dominant: SW\nPrecipitació mensual: 2.6 mm\nPRECIPITACIÓ TOTAL 2015: 525.9 mm\n« Respondre #3 el: 03 de Gen de 16, 17:56:23 pm »\nPer açi a Oliva la Temperatura mitjana ha sigut de 13,1 ºC amb una temperatura mitjana mínima de 7,9 ºC i una temperatura mitjana màxima de 18,4 ºC. Em tingut 5 dies amb una temperatura màxima superior a 20 ºC,sent la màxima absoluta de 22,7 ºC el dia 15 i la mínima absoluta de 4,8 ºC el dia 2.\nPrecipitació de 3,4 mm. es el mes de Desembre mes sec i càlid desde que tinc registres (2010).\n« Respondre #4 el: 04 de Gen de 16, 20:43:32 pm »\nCom a la resta del país, en este racó del Camp de Túria hem tingut un Desembre avorridament anticiclònic, amb tot el seguici de meteors que l’acompanyen: fred, rosades i boirines nocturnes; esvaniment de les bromes cap a migdia, deixant veure el sol i la seua caloreta --tan agraïda a l’Hivern--; i vent en calma tothora, tret d’una “visita” final per acomiadar l’any.\nAusades que n’hem tingut, de rosades, boirines i fins i tot alguna boira! Més com més avançàvem en el mes; la setmana de Nadal s’endugué la palma. De pluja com a tal, gens ni miqueta; la minsa aigua recollida procedia de les fortes condensacions nocturnes.\nSi ens fixem en els valors termomètrics mensuals, la conclusió és que hem tingut un Desembre ben càlid en comparança amb el patró de mitjanes de 30 anys enrere.\nEn dades i de forma resumida tenim:\n- Temperatura mitjana = 12,4º C, 1,7º C per damunt de la mitjana oficial per a l’indret.\n- Pluja = 1,8 mm, un 96 % inferior a la que marca la sèrie oficial, resultant el mes més eixut de l’any i un dèficit anual moderat del 6 %.\n- Vent: Intensitat mitjana = 0,5 km/ h, 2,6 km/ h inferior a la mitjana de 7 anys de dades recollides al meu observatori en Desembre. Direcció dominant de l’Est (ESE, en concret, no gens habitual en un mes de Desembre al lloc on visc).\nLlavors, els meteors atmosfèrics durant este passat Desembre s’han conduït de forma bastant atípica.\nEsta informació la podeu ampliar amb el quadre-resum i les gràfiques meteorològiques que adjunte; així com a l’apunt que he penjat al meu blog: http://blocs.mesvilaweb.cat/ildecp/?p=270061.\n(222.24 KB, 1113x780 - vist 79 cops.)\n(60.42 KB, 1356x628 - vist 74 cops.)


Fruites i verdures netes i sense microbis | Revista | EROSKI CONSUMER\nAporten poca energia i són una bona font de fibra, vitamines, minerals i fitonutrients. Les fruites i les verdures fresques són fonamentals en una dieta saludable i el seu consum (recomanat en, almenys, 5 racions al dia) s'associa a beneficis importants per a la salut dels consumidors.\nPerò perquè tots aquests beneficis arribin correctament al nostre organisme, les fruites i les verdures fresques han de ser segures des del punt de vista microbiològic. I és que si no es prenen les mesures i les accions oportunes, aquest tipus d'aliments es poden convertir en una font de malalties transmeses per aliments. Per això, per garantir la confiança envers aquest tipus de productes, el consumidor exigeix que s'apliquin mesures de descontaminació durant el procés de producció.\nEl projecte europeu SAFE-BAG avança en aquest camp i treballa per desenvolupar un nou sistema de desinfecció dels productes de IV gamma (vegetals, fruites i hortalisses fresques tallades, rentades i envasades que no han estat sotmeses a un tractament tèrmic que n'alteri les propietats nutricionals inicials) basat en el plasma atmosfèric fred generat a l'interior de l'envàs alimentari segellat per inactivar bacteris. Si bé l'ús de clor com a agent desinfectant en el rentatge dels productes acabats de tallar és un sistema generalitzat en la indústria dels productes frescos, cada vegada hi ha més veus que demanen buscar alternatives més naturals. L'objectiu en tots dos casos és desenvolupar per a les fruites i verdures fresques de IV gamma un mètode econòmic i eficaç que ofereixi totes les garanties microbiològiques i que augmenti la vida útil i la qualitat nutricional del producte final.\nLa tendència, ajudada en bona part per una demanda del consumidor cada vegada més exigent, s'inclina cap al desenvolupament de sistemes menys agressius, més respectuosos amb els aliments i que siguin igual d'efectius. Encara que està en fase preliminar, el nou sistema desenvolupat en el marc del projecte europeu SAFE-BAG ha mostrat uns primers resultats molt encoratjadors.\nLes primeres recerques d'aquest projecte europeu, dutes a terme per l'Institut Tecnològic de Dublín, han consistit a aplicar a l'interior de l'envàs plasma no tèrmic (gas ionitzat). Segons els experts, aquest gas produeix partícules amb una càrrega important de radicals lliures, capaços de perjudicar o destruir, en alguns casos, possibles bacteris. Els resultats ja han demostrat que té capacitat per a reduir, de manera significativa, la càrrega microbiana de fruites i verdures fresques. L'objectiu és continuar en aquesta línia de recerca per a maximitzar els beneficis potencials d'aquest nou mètode. Fins al mes d'octubre passat, la recerca (en fase preliminar) disposava d'un prototip llest per a assajar en instal.lacions industrials i determinar la seva eficàcia en la descontaminació de fruites i verdures fresques embossades. Coordinat per l'empresa IRIS a Espanya, aquest sistema de descontaminació in-pack per a aliments frescos envasats asseguraria una eficàcia antimicrobiana màxima i conservaria la qualitat i el valor nutricional del producte.\nL'aplicació del plasma fred forma part d'un dels principals avanços científics en alimentació. Mitjançant aquesta tecnologia, també s'aconsegueix eliminar patògens de l'aire i de les superfícies en contacte amb els aliments. D'això ve l'interès creixent en la seva incorporació en les línies de processament. S'ha descobert que el plasma fred consisteix a dispersar en l'aire radicals d'hidroxil, que s'adhereixen a la paret cel.lular dels bacteris i els pot causar la mort.\nEn el cas que ens ocupa, el plasma s'aplica a l'interior de l'envàs segellat amb l'aliment dins i ja s'ha provat en aliments com espinacs, cirerols i maduixes, i els resultats han estat molt positius. Els experts reconeixen, però, que no han estat iguals per als vegetals de fulla verda.\nEls últims anys s'han desenvolupat nombrosos estudis destinats a trobar el quid de nous mètodes de conservació d'aliments, com l'alta pressió hidrostàtica, els ultrasons, els camps elèctrics d'alta densitat o el plasma fred. Amb aquests, s'aconsegueix desenvolupar sistemes físics que posen en evidència la viabilitat dels microorganismes sense que es produeixi un augment de la temperatura de l'aliment.\nAquests sistemes han arribat per substituir els mètodes tradicionals de conservació d'aliments, basats en el tractament tèrmic, que consisteix a aplicar calor per destruir microorganismes. Malgrat això, alguns creuen que també afecta el valor nutritiu i les propietats sensorials dels aliments.\nAlta pressió hidrostàtica: és un sistema basat a sotmetre l'aliment a una pressió superior als 100 MPa, cosa que afecta les membranes cel·lulars i l'estructura d'algunes proteïnes sensibles. D'aquesta manera, es limita el desenvolupament microbià.\nUltrasons: són ones sonores inaudibles. Aquest tractament s'associa al fenomen físic de cavitació gasosa, que explica la formació de microbombolles d'altes temperatures i pressió en un mitjà líquid. Els microorganismes no són capaços de suportar els canvis bruscos de pressió que s'originen durant aquest procés.\nCamps elèctrics d'alta densitat: utilitzen entre 20 i 60 kV/cm de tensió i s'apliquen a l'aliment en forma de polsos curts que s'ajusten segons els diferents factors de l'aliment. Tenen capacitat d'alterar o destruir la membrana cel·lular dels microorganismes i, per tant, els altera o els destrueix i els deixa inactius.


Catalunya no és cap enigma | Jaume Valeri Ponsarnau - Nova Tàrrega\nDimarts, 10 de setembre de 2019 a les 08:18h\nGandhi | Elliott & Fry\n«La felicitat s'assoleix quan allò que un pensa, allò que un diu i allò que un fa estan en harmonia»\nD'enigmes, res de res\nNo som cap enigma i no hem sigut mai un poble enigmàtic, ans el contrari, som un poble obert i responsable, i des dels nostres inicis fórem un lloc de pas, d'acollida, de convivència, de tolerància i d'integració. Aquesta és la realitat, i és precisament per tot això que no volem ésser tractats de forma enigmàtica. Tampoc no ho volem ser (de tractats) irresponsablement, amb indolència, menyspreu, i molt menys de forma ignominiosa, que és on ens trobem per culpa dels poders de l'Estat i de tot el conglomerat espanyolista.\nServidor participo convençut d'aquell principi que vaig aprendre llegint en alguna part que deia: d'allò que es parla, se n'aprèn. I, certament m'ho vaig agafar com un principi dinàmic i alhora de gran compromís, perquè sempre tenia present aquell proverbi japonès que deia: el que parla sembra, el que escolta recull. Per tant el repte és doble; parlar per aprendre, fet que es produeix a través del diàleg, el debat (si se'n dóna) i l'obligada recerca sempre que cal i encara que només sigui per qüestionar el que pensem. No cal dir que amb total respecte i atenció als que recullen escoltant-nos (que sempre n'hi ha). En definitiva, posant en pràctica la màxima empatia de la qual hom sigui capaç. I ser el màxim possible d'empàtics en general, i a Catalunya en particular, ens podrà ajudar a superar els grans reptes que tenim al davant. Que són molts i difícils. Tothom ho sap.\nDisculpeu-me l'extensió d'aquesta mena d'introducció col·loquial que faig perquè tot seguit vull parlar del meu i del nostre país en termes d'una més que relativa serenitat. I, si dic relativa, és perquè alguns dels nostres protagonistes polítics s'han dedicat a la pràctica dels enigmes en moments que la ciutadania demanda –amb tota la raó– la màxima concisió i claredat. Però no sembla pas que sigui aquest el panorama que avui dia tinguem al davant. I, si no estan d'acord en el diagnòstic del què (al que em referia en l'article de la setmana passada), difícilment podran establir una diagnosi comuna o compartida que permeti una estratègia unitària amb què enfrontar-se als nostres poderosos adversaris. Però això ja forma part del com.\nMolt més que un nou curs polític\nSi només fos això; un nou curs polític, estaríem en el mateix de sempre. I, al meu parer, tenim al davant una situació molt més dura i difícil de les que hàgim pogut tenir durant els darrers vint anys. Catalunya, llurs dirigents i polítics empresonats pendents de sentència, polítics exiliats, ciutadans judicialment incriminats, l'independentisme, el sobiranisme, la República catalana i el procés de tot plegat tenen –tenim– al davant un repte històric. Però, sobretot, un repte desigual. El potencial territori de tot el problema ultrapassa la referència institucional del poderós Estat assentat a Madrid. Ara ja té una certa projecció internacional que s'hauria d'incrementar al màxim possible. A Catalunya tenim els motors més potents i actius, començant per la gent, les institucions (autonomistes naturalment) amb la Generalitat al davant, les múltiples associacions i entitats i els partits polítics proclius al procés. He citat els partits polítics en darrer terme, per raons òbvies, d'aquest llistat que no pretén ser ni molt menys exhaustiu. Són ells els que tenen més projecció pública a través dels mitjans i són dels que cada dia n'estem més pendents, també perquè sobre ells basculen les màximes responsabilitats de la política. D'ells depèn el relat principal que rebem cada dia. I és aquest precisament el que ens causa més preocupació i inquietud.\nEntre altres objectius, el poder espanyol té el d'atemorir i dividir la població catalana, i probablement també pel que hem pogut veure, els demòcrates radicals del propi Estat. Només puc dir que, davant de tot plegat i més qüestions que hi ha i que s'intueixen, ens convé estar preparats. Més preparats que mai. Cal pensar també que l'Estat no és omnipotent i que donat el seu estil, ben poc democràtic, a part de les febleses estructurals amb què tant ens ha castigat a nosaltres, ell també se n'ha creat més de les que prudentment hauria d'haver portat a terme. Vull dir que té més febleses de les que a primera vista podríem observar. Cal tenir-ho en compte.


Sembla que el mercat baixista que ha caigut en el valor de les criptomonedes no ha afectat en cap cas l’adopció de la tecnologia blockchain, ja que la velocitat d’aplicació de la tecnologia no disminuirà aviat. Una agència governamental a Austràlia vol utilitzar-lo per rastrejar el moviment del bestiar abans que arribin als consumidors finals. Segons la seva nota de premsa, l’assegurança de transport nacional australià (NTI) llançarà una prova de blockchain per ajudar a garantir la seguretat dels aliments.\nL’agència vol aprofitar la tecnologia blockchain com a mitjà per millorar la integritat de la cadena de subministrament al país, especialment per a productes agrícoles com la carn de boví. La NTI s’associarà amb BeefLedger, una empresa australiana de blockchain que proporciona una àmplia gamma de solucions blockchain, així com una plataforma de pagament per ajudar a fer realitat aquest objectiu, per crear una plataforma que es pugui utilitzar per controlar la cadena de subministrament de carn de vedella.\nBeefLedger afirma que la plataforma proporcionarà diverses tecnologies que permetran desenvolupar un sistema de capes múltiples que oferirà una millor acreditació i seguretat del producte.\nPer garantir un millor seguiment del subministrament de carn de vedella, els socis faran ús de les innovacions en envasos, la tecnologia blockchain i el sistema digital Internet de les coses (IoT).\nPilot Blockchain per a la vedella australiana\nDesenvolupat per BeefLedger i la NTI, el pilot s’utilitzarà per controlar la producció de vedella australiana i el procés d’exportació a Xangai, Xina. El bestiar serà criat a Limestone Coast, transportat a una planta de processament a Casino, Nova Gal·les del Sud i després a la Xina. Es preveu que el projecte sigui força gran, tenint en compte la importància de la cadena de subministrament de carn de vedella australiana per a tota l’economia australiana. Al país hi viuen uns 45.000 productors de bestiar boví, que contribueixen a la classificació del país com a tercer productor i exportador de carn de boví al món.\nActualment, la indústria australiana de la carn de boví té un valor d’uns 12.700 milions de dòlars i consisteix en una cadena de valor complexa i molt diversa que incloïa patis de venda, granges, parcel·les, sistemes de transport, processadors i clients, com ara restaurants i minoristes.\nLa cadena de blocs, amb el seu llibre llibre immutable, es pot integrar fàcilment en aquest procés i s’espera que tingui un paper important a l’hora d’ajudar ambdues empreses a garantir la integritat de la carn de vedella que es ven. En fer-ho, les dues empreses creuen que podran ajudar a millorar la confiança de les persones que compren i consumeixen carn australiana, tant a casa com a l’estranger..\nTony Clark, CEO de NTI, que estava extasiat per l’associació, va declarar:\n“Estem emocionats per les perspectives que això presenta en diversos corrents de la indústria australiana: agricultura, benestar animal, transport i logística. Tot i que ens trobem en les primeres etapes, som optimistes dels resultats i de l’aprenentatge i del que pot significar per als proveïdors, exportadors i consumidors australians “.\nSegons el president de BeefLedger, Warrick Powell, Àsia és un dels mercats amb més potencial de creixement i aquest augment de la riquesa del continent, especialment a països com la Xina, significa que la demanda de carn importada creixerà d’acord. Aquest augment de la demanda podria comportar un major risc de deficiència de les normes de seguretat i falsificació (un àmbit on es necessita una normalització), un objectiu que les dues organitzacions estan interessades a resoldre amb aquest projecte..\n“La investigació ens demostra que les normes ètiques i les preocupacions pel benestar dels animals, juntament amb l’autenticitat i la prova de l’origen del producte, es troben entre les principals prioritats per als consumidors xinesos. També és el que fomenta l’interès dels consumidors pels productes australians “, va assenyalar Powell en el comunicat\nL’associació NTI-BeefLedger és només l’últim pas per adoptar la tecnologia blockchain per a l’estandardització dels aliments. El gegant tècnic IBM també es va associar amb Walmart per desenvolupar la cadena de blocs “The Food Trust”. Una xarxa amb l’objectiu de controlar la procedència mundial dels aliments i permetre a les empreses tenir una visió general més àmplia dels problemes relacionats amb la retirada d’aliments, com ara rastrejar fàcilment les causes de la contaminació dels aliments i reduir el nivell de risc als quals s’enfronten els clients..


Associació Cultural La Fraternal Espollenca - PUBLICACIONS\nLa Verna en PDF\n22a FIRA DE L'OLI I L'OLIVERA D'ESPOLLA - 20 i 21 de gener de 2018\nLA VERNA, Revista d'Espolla\nGràcies a la feina de l'Arxiu Comarcal de l'Alt Empordà, que ha digitalitzat tot el seu fons, des de l'1 d'agost de 2016 estan disponibles totes les revistes LA VERNA en versió PDF en el següent enllaç:\nNúmero 52 - Gener 2018\nNúmero 51 - Juliol 2017\nNúmero 48 - Gener 2016\nNúmero 50 - Gener 2017\nNúmero 49 - Juliol 2016\nNúmero 45 - Juliol 2014\nNúmero 47 - Juliol 2015\nNúmero 46 - Gener 2015\nNúmero 44 - Gener 2014\nNúmero 43 - Juliol 2013\nTÍTOL: El cançoner popular a Espolla\nAUTORS: recull de Joan Tomàs i Joan Amades\nPARTITURES, REVISÓ I TRANSCRIPCIÓ: Anna Ros i Vilanova\nEDITA: Associació Cultural la Fraternal Espollenca\n44 pàgines + CD\nAquesta és una tria del material recollit per Joan Amades i Joan Tomàs a Espolla l'any 1928, en el marc de la missió portada a terme a l'Alt Empordà per a la realització de l'Obra del Cançoner Popular de Catalunya. Amb motiu de la 7a Trobada de Cantadors, el gener del 2009, es va presentar al públic aquest material, de la mà de diferents grups de músics i cantadors.\nVan participar a la gravació: Jaume Arnella, Ara Pla!, Tres de Xauxa, Ramon Manent, De Calaix, Sol i Serena, Jove Coral d'Espolla, Randellaires i 2 Princeses Barbudes.\nTÍTOL: Recull d'escrits d'en Pere Andreu Calverol\nAUTOR: Pere Calverol\nEl 17 de juliol del 2008 ens va deixar Pere Calverol "Pere Andreu". Des de la revista La Verna en vam fer referència i recordàvem les seves col·laboracions des del primer número. Comentàvem el to irònic i documental dels seus textos retratant escenes que es remuntaven algunes fins els anys 30 del segle passat.\nEn aquell mateix escrit des de la revista s'assumia el compromís de fer un recull de tot el material que ens havia fet arribar al llarg dels anys. I aquest volum és això, i més encara: hi hem afegit alguns textos que el mateix Pere feia arribar a altres revistes on col·laborava a Vallvidrera, on vivia, i un text autobiogràfic del mateix 2008, quan va fer el 90 anys.\nTot plegat un recull que confiem que us agradi i que us dugui records a alguns i reflexions a la majoria. En Pere segur que amb això estaria content. I, de passada, haurà deixat testimoni de la nostra petita història local.\nTÍTOL: El Celler Cooperatiu d'Espolla. Els inicis d'un projecte (1906-1939)\nTEXTES: Marciano Cárdaba Carrascal i Sílvia Musquera Felip\nEDITA: Brau Edicions. Amb la col·laboració de l'Associació Cultural la Fraternal Espollenca\nAl llarg de sis mesos del 2006 es van desenvolupar tot un seguit d'actes per commemorar els 75è aniversari del Celler Cooperatiu d'Espolla: es van fer conferències tècniques sobre el món de la vinya i el vi; xerrades vinculant el vi i la pintura; es van inaugurar instal·lacions noves i signat acords amb altres cooperatives; es van prjectar documentals referents al món vinícola i es va fer la presentació d'una nova marca de vi que va servir de referència entre els productes del celler.\nAquest llibre recull la informació presentada en dues de les conferències. D'una banda se'ns parla dels orígens i el celler inaugurat la tardor del 1931; i, de l'altre , es presenta la documentació recollida sobre el projecte de l'edifici del Celler Cooperatiu realitzat per l'arquitecte Pelayo Martínez.\nTot plegat constitueix un llibre que dòna fe de la importància i transcendència de la cooperativa d'Espolla pel poble i la comarca.\nTÍTOL: Recull de receptes tradicionals de l'Alt Empordà\nAUTOR: Grup d'Estudis Alimentaris del Parc Científic de la Universitat de Barcelona\nLes receptes que trobareu en aquest llibre són una part del resultat de la recerca feta pel Grup d'Estudis Alimentaris del Parc Científic de la Universitat de Barcelona per a l'Inventari del Patrimoni Etnològic de Catalunya que realitza el Centre de Promoció de la Cultura Tradicional i Popular Catalana de la Generalitat de Catalunya.\nTotes les receptes han estat donades per informants de l'Alt Empordà als antropòlegs de l'Observatori Permanent del Comportament Alimentari del Parc Científic, en el treball de camp realitzat sobre el terreny.\nLa cuina és un actiu de la cultura de cada comunitat que depèn absolutament dels seus condicionaments naturals i històrics, però també socials i psicològics. La cuina té molt a veure amb la identitat. Reconèixer o no un aliment és una manera d'adscriure's a un determinat grup humà. Per això molts estudiosos han vist certes semblances de comportament entre el llenguatge i la alimentació. Les llengües, dialectes, , variants i parles locals culinàries que practiquem ens identifiquen no sols amb un moment històric. També, mitjançant cercles concèntrics cada vegada més petits i diferenciats, com a ciutadans del món, habitants d'una regió, d'un pais, d'una comarca, d'un poble, part d'una familia i finalment com a individus.\nTÍTOL: Vius records\nAUTORA: Assumpta Pagès\nL'Assumpció Pagès i Lagresa va nèixer a Espolla l'any 1915. Filla d'en Josep Pagès Guanter, músic de l'orquestra d'Espolla, en va heretar una profunda sensibilitat per les activitats artístiques.\nDe jove, després de la guerra, s'instal·là a Barcelona. Des de la distància s'accentuà el seu amor pel poble que la va veure néixer. Fruit d'això, el 1951 compon la lletra del que havia de ser la sardana "Espolla Aimada".\nL'Assumpció relata amb emoció la seva vida a Espolla i l'ambient escolar i cultural que la va fer anar descobrint l'amor i la passió per la literatura.\nAquest volum recull un conjunt de relats i poemes, basats en records de la seva infantesa a Espolla, que ens descriuen i ens apropen a la societat rural empordanesa de la primera meitat del segle XX.\nTÍTOL: El mestre Antoni Balmanya i Ros. Un iniciador de la renovació pedagògica a Catalunya\nAUTOR: David Pujol i Fabrellas\nPresentació de Salomó Marquès i Sureda\nEDITA: Ajuntament d'Espolla\nAquest llibre recull la vida i l'obra del mestre Antoni Balmanya i Ros (La Bisbal, 1846 - Espolla, 1915), un dels pioners de la renovació pedagògica al nostre pais. Balmanya ha estat qualificat per Alexandre Galí com a verdater "apòstol de l'ensenyament". Va exercir el magisteri a Espolla durant més de quaranta anys i, a partir del seu esforç personal, va aconseguir situar el llistó de l'ensenyament a un nivell altíssim en el context de l'època. Aquesta monografia vol demostrar, una vegada més, que la contribució d'algunes escoles públiques rurals al moviment de renovació pedagògica catalana va ser molt important.\nTÍTOL: Les activitats artístiques de la primera meitat del segle XX a Espolla. L'orquestra-La Coral-El teatre\nAUTORS: Puri Viñas Viñas, Joan Graboleda Fajol i Lluís Gratacós Soler\nSovint es diu que darrera un bon mestre ve una excel·lent promoció de joves, i potser feia falta aquest llibre per entendre la tasca que van fer els esforçats pedagogs Antoni Balmanya i Àngel Costal, de la generació de mestres gironins de finals del segle XIX, que destaquen tant per la seva voluntat de renovació pedagògica com d'organització col·lectiva a travès de l'associacionisme.\nEls alumnes de Balmanya, primer, i de Costal, després, van rebre una instrucció que anava més enllà de sumar i restar o de la bona caligrafia. Aquest llibre ens descobreix el tarannà d'unes generacions i ens donen idea de la força que tingué l'associacionisme en el primer treç del segle XX, que només una cruel guerra civil va poder estroncar. L'orquestra, la coral i el grup teatral d'Espolla van sobreviure com van poder el tràngol del 36 i algun dia haurem d'estudiar per què aquests i altres moviments culturals s'han anat perdent en les dècades dels '60 i '70.\nA altres pobles de l'Empordà es poden trobar iniciatives com les que ens narren en aquest llibre, però no sempre hi ha algú que en guardi els noms a la memòria i els programes de mà al bufet del menjador, com passa a Espolla. I, encara més difícil, algú que s'entretingui a aplegar aquests relats orals, indispensables per reconstruir el passat.


El Servei d'Assessorament i Assistència a Municipis, que dirigeix la diputada Conxa García, coordina treballs de redacció de quaranta-cinc municipis\nLa Diputació de València prestarà assistència tècnica al municipi de Museros per a redactar el seu pla general, tant l’estructural com el d'ordenació detallada, documents que permetran deixar arrere un planejament urbanístic basat en normes subsidiàries i definir les bases de creixement del municipi per als pròxims vint o trenta anys.\nCristina Civera, alcaldessa de Museros, ha explicat la situació actual del seu municipi: «Les nostres normes subsidiàries daten de l'any 1984 i s’havien modificat en moltes ocasions. Per això el 2006, en ple boom urbanístic, la corporació d'aquell moment encarregà la redacció d'un pla general en què arribaren a gastar-se més de 500.000 euros, però que s’acabà». Ara l’Ajuntament ha volgut tornar a impulsar-lo i —segons Civera— «la incapacitat per a assumir-lo a soles ens ha fet demanar ajuda a la Diputació».\nD'aquells treballs, l’alcaldessa diu que només es podrà aprofitar una part, ja que, a banda dels canvis legislatius, aquell pla general estava previst per a una població de 17.000 persones, «que és excessiu per al nostre municipi» —ha indicat Civera. «Volem que Museros cresca, però que ho faça d'una manera lògica i sostenible» —ha afegit l'alcaldessa de la localitat.\nEn aquest municipi de l'Horta Nord, la redacció del pla general estarà condicionada, entre altres coses, per les exigències del Pla d'Acció Territorial de Protecció de l'Horta.


Aquest dilluns que ve, reunió de l’AMIPA de l’escola Mestre Guillem Galmés | card.cat\nAquest dilluns que ve, reunió de l’AMIPA de l’escola Mestre Guillem Galmés\nPublicat el 14 de juny de 2012 per Serafí Lliteres\t, null\nQueda convocada per al proper dilluns dia 18 de juny a les 20:00 la reunió de\nl’AMIPA, a l’aula multi-usos, amb els següents punts a tractar:\nVotació d’adhesió al manifest de la plataforma de l’embut (ho podeu llegir més avall).\nDecidirem si el dia del fi de curs, feim sopar, gelat o res (o el que decidim entre tots).\nEntenem que l’ensenyament té com a objectiu primordial contribuir a la cohesió social i garantir la igualtat d’oportunitats. El sistema educatiu ha d’atendre a la diversitat i ha de treballar per compensar les diferències (socials, econòmiques, de provinença o de gènere) i per donar a tothom les mateixes oportunitats.\nPer garantir això l’educació ha de ser pública, laica, gratuïta i de qualitat.\nMentrestant l’Estat Espanyol és a la coa de la inversió en educació dins el context europeu, i les Illes Balears encapçalen la llista de les comunitats de l’estat amb més abandonament escolar i amb un índex de fracàs escolar més alt. I tot i així, els nostres governants han optat per retallar encara més la inversió en educació.\n4- Posi en funcionament i/o recuperi iniciatives públiques de reforç a l’alumnat, tant en horari lectiu com no lectiu, (programes de suport a la immersió lingüística, programes EXIT, PROA…) i de suport a les entitats (de forma especial a les AMIPAS) que es fan càrrec de gestionar els serveis complementaris com el servei de menjador i el d’escola matinera.\n6-Promogui una educació inclusiva i no segregadora en tots els àmbits, fent valer la llengua catalana com a llengua vehicular i com a eina d’integració.\nPLATAFORMA DE L’EMBUT\nAquest article s'ha catalogat com a Educació i s'ha etiquetat amb amipa per Serafí Lliteres representant null. Afegeix a les adreces d'interès l'enllaç.


La proposta de bastiment d'un nou col·lector general de Bocairent va acomplint fases cap a la seua materialització. Així, aquest dijous, 5 d'octubre, el consistori registrava en la Conselleria d'Agricultura, Medi ambient, Canvi climàtic i Desenvolupament rural el projecte elaborat per un equip d'Egevasa encapçalat per Javier Ortega Sánchez per a la seua revisió tècnica arran de la petició de col·laboració a la Generalitat Valenciana aprovada per unanimitat en el Ple municipal del 28 de setembre.\nEl projecte requereix una inversió que ascendeix a 684.438,04 euros dels quals la Direcció general de l'Aigua n'assumiria 498.839,43 euros mentre que l'Ajuntament de Bocairent costejaria els 185.598,61 euros restants tal i com van acordar ambdós parts en una reunió mantinguda el 20 d'abril passat. L'aportació municipal també va ser referendada en la mateixa sessió plenària mitjançant una modificació pressupostària a càrrec del romanent del 2016, possible gràcies a haver-hi amortitzat deute al llarg del present exercici per valor de 233.951,80 euros.\nEls treballs consisteixen en l'habilitació de 817,50 metres de canonades, incloent-hi 31 pous, i en la construcció de tres estacions de bombeig per tal d'establir una nova instal·lació des de la base del pont de Sant Blai fins la plaça de l'Ajuntament i anular 500 metres del tram actual que discorre per la façana sud del barri medieval. L'actuació permetrà acabar amb els problemes d'aquesta infraestructura provocats pel poc pendent, fins i tot, nul en molts trams; l'elevada intrusió d'arrels; la inaccessibilitat que dificulta les tasques de manteniment així com el diàmetre escàs i l'antiguitat del col·lector.\nLa solució adoptada combina trams per gravetat i d'altres per impulsió des dels enclavaments més baixos. Així, les tres estacions de bombeig estaran ubicades en la base del pont de Sant Blai, junt al jardí mirador de la ronda Sud i en el punt inferior de la Baixada del tint mentre que les noves canonades transcorreran per un camí de terra paral·lel al riu Clariano, per la ronda Sud mateixa fins la plaça de Sant Roc i de Joan de Joanes i el tram de baixada de la plaça de l'Ajuntament des d'on enllaçarà amb el col·lector existent ja que per la Baixada de les Covetes arriba a la depuradora municipal.


La baixada dels àngels. Memeorial Meritxell Guixé -- Donacions per al nou hospital oncològic de Manresa. Althaia | inscriu.me\nLa baixada dels àngels. Memeorial Meritxell Guixé -- Donacions per al nou hospital oncològic de Manresa. Althaia\ndimarts, 30 de gener de 2018 a dijous, 31 de gener de 2019\nGràcies a la vostra colaboració farem possible el nou hospital oncològic de dia a Sant Joan de Déu de Manresa.\nPodeu afegir tantes donacions com vulgueu.\nLa baixada dels àngels


Política de Cookies - Comitè Olímpic Andorrà\nAquest lloc web utilitza “cookies”, és a dir, petits fitxers de dades generats als ordinadors i a altres dispositius mòbils o electrònics des dels quals vostè accedeix a aquest lloc web i que permeten, entre d’altres, obtenir informació sobre la data i hora de la seva entrada i els continguts seleccionats per vostè, el qual permetrà a Comitè Olímpic Andorrà. (en endavant, “COA”) millorar la qualitat i seguretat dels dits continguts.\nEn aquells casos en que les “cookies” d’aquest lloc web puguin ésser considerades com a dades personals, COA tractarà aquestes de conformitat amb la seva política de privadesa.\nPer obtenir més informació en relació amb COA i les seves dades de contacte, així com respecte a com aquesta societat tracta les seves dades de caràcter personal, vostè pot accedir a la Política de Privadesa de COA.\nLes cookies es poden catalogar segons la seva finalitat, la seva duració o segons qui les gestiona. S’ha de tenir en compte que una mateixa cookie pot formar part de diverses categories. COA utilitza cookies pròpies i de tercers que permeten gestionar i millorar els serveis oferts.\n[cookie_audit category=”necessary” style=”winter” columns=”cookie,duration,description”]\nAquestes tecnologies permeten a COA, i/o a la resta de proveïdors esmentats a continuació quan actuen com a responsables, entendre com vostè interactua amb la pàgina web, i així realitzar l’anàlisi estadístic del seu ús amb la finalitat d’introduir millores en els productes i serveis oferts pel responsable.\n[cookie_audit category=”analytics” style=”winter” columns=”cookie,duration,description”]\n2.3. Cookies de publicitat comportamental\n[cookie_audit category=”advertisement” style=”winter” columns=”cookie,duration,description”]\n2.4. Cookies de personalització\nLes cookies de personalització permeten a aquest lloc web recordar certa informació la qual permet modificar el funcionament del mateix, com ara, a títol enunciatiu i no limitatiu, el seu idioma de preferència.\n[cookie_audit category=”other” style=”winter” columns=”cookie,duration,description”]\nCOA l’informa que les “cookies” establertes en l’apartat anterior -a excepció de les Cookies Necessàries- es podran bloquejar, deshabilitar i/o eliminar en qualsevol moment segons les indicacions de cada navegador web, que trobarà a continuació:


Balanç festes sant Pasqual Vila-real 2018 | Castellón Información\nL’alta participació i acceptació de les novetats i l’augment de les denúncies marquen els festejos de sant Pasqual a Vila-real\nLa ciutat acomiada deu dies de festes amb reeixides modificacions en alguns dels 220 actes i per una reducció de les queixes per molèsties\nLa ciutat acomiada deu dies de festes marcades per les reeixides modificacions en alguns dels 220 esdeveniments i per una reducció de les queixes per molèsties. D’altra banda, nou persones han sigut denunciades per orinar en la via pública, mentre en 2017 només va ser una i també han augmentat les denúncies per alterar la seguretat col·lectiva, passant de cinc fa un any a dotze. A aquestes xifres se sumen les quatre denúncies per conduir sota els efectes de les drogues –una menys que en 2017- i dues detencions per baralles\nDesprés dels deu dies de festa ‘non stop’ a Vila-real i amb la resaca i el cansanci encara en el cos, els principals responsables dels festejos de sant Pasqual han fet el tradicional balanç, que ha destacat per l’alta participació i el bon acolliment dels canvis i novetats en el programa d’enguay, menys queixes que l’any, 50 respecte a 65, malgrat que en 2017 es van tramitar zero denúncies i enguany han sigut 14, la major part d’elles per excès d’horari i música.\nEl regidor de Festes, Javier Serralvo, acompanyat pel president de la Junta de Festes, José Pascual Colás, i per l’intendent cap de la Policia Local, José Ramón Nieto, ha destacat que els festejos, en un any en el qual es compleixen 400 anys de la beatificació del patró, han estat marcats per l’alta participació, així com per la tranquil·litat i per alguns canvis i innovacions introduïts que han tingut un gran acolliment. Serralvo ha agraït el treball que han realitzat tant la Junta de Festes, com la Comissió de Penyes, els cossos de seguretat, Protecció Civil, Creu Roja, Serveis Públics, Normalització Lingüística, Noves Tecnologies, empreses col·laboradores “i tanta gent que s’implica en cos i ànima perquè tot isca a la perfecció”. A més, ha posat en valor la capacitat de reunió de les festes i el de benefici econòmic en els establiments locals “que supera amb escreix a la inversió pressupostada”.\nTant Serralvo com Colás han destacat el bon acolliment d’algunes de les modificacions introduïdes enguany en el programa, com han sigut l’obertura del Concurs de paelles tant a penyes com a la resta de veïns; el canvi d’horari i ubicació dels empedrats, que han triplicat l’assistència amb 1.700 persones, el canvi del macrosopar de veïns a la plaça del Llaurador, amb 2.200 assistents, que també va superar la participació d’altres anys, la nova ubicació per a la concentració prèvia a l’ofrena per a oferir major comoditat i seguretat als participants. “Personalment crec que les festes de Vila-real sempre han sigut molt obertes i en el cas del concurs de paelles s’ha intentat donar més cabuda sense perjudicar a l’ens organitzador que és la Comissió de Penyes, i prova d’açò és que a pesar de ser alta la inscripció tampoc hi ha sigut molt, ja que molta gent participava ja sense necessitat de tindre casal. El canvi d’ubicació del Macrosopar de veïns i el Concurs Empedrats ha sigut positiu i segurament el Tombet de bou prenga el relleu però en el cas de la plaça del Llaurador no sempre serà possible celebrar ací aquesta trobada per motius evidents a pesar de la gran acollida de l’espai”, apunta Colàs.\n“Cada any intentem seguir millorant i introduir canvis que ajuden a fer unes festes al gust de tots, encara que és una cosa molt difícil”, indica el president de la Junta, qui destaca la gestió de prop de 60 escenaris fixos com el de plaça Major i també mòbils al llarg dels 10 dies; la instal·lació de més WC químics en diferents punts per a augmentar la neteja; la participació de 350 persones a la pujada al campanar, una d’elles de més d’un any, a més de gent d’altres països. També la inscripció d’unes 60 persones a la concentració de Pasquals, Pasquales i cognom Villarreal, o l’organització d’actes per als xiquets com concerts, les activitats de Jugant, jugant, la fira o d’altres. “Les actuacions musicals han sigut part dels punts forts i molts veïns s’han sorprès amb alguns grups, com In vivo, que van deixar molt bona sensació en el públic, o el cas de VIII Trobada de corals infantils i juvenils”, apunta.\nPel que fa als incidents, l’intendent cap de la Policia Local assegura que “han sigut unes festes massives, amb una gran afluència de visitants i un nivell 4 d’alerta antiterrorista”. Tanmateix, han descendit les queixes per molèsties de les penyes, 50 enfront de les 65 de l’any anterior. No obstant això, sí que s’han interposat més denúncies per molèsties al veïnat, amb un total de 14 per excés d’horari i traure aparells de megafonia a la via pública amb excés de soroll, cosa que contrasta amb l’any anterior, quan no va haver-hi cap denúncia, “ja que en el primer avís cessaven les molèsties”. El mateix ha ocorregut amb les denúncies per embrutar la via pública, que han sigut dues enguany. Així, en aquesta ocasió no s’ha interposat cap sanció per venda ambulant, mentre en 2017 va haver-hi vuit.\nD’altra banda, nou persones han sigut denunciades per orinar en la via pública, mentre en 2017 només va ser una i també han augmentat les denúncies per alterar la seguretat col·lectiva, passant de cinc fa un any a 12 en aquesta edició. A més, s’han registrat set infraccions administratives per alcoholèmies al volant (tres menys que en 2017) i quatre delictes –en superar la taxa de 0’60- enfront de les vuit de l’any anterior. A aquestes xifres se sumen les quatre denúncies per conduir sota els efectes de les drogues –una menys que en 2017- i dues detencions per baralles. “En el cas de la conducció sota els efectes de substàncies estupefaents sí que han descendit els casos, a causa de la conscienciació”, explica Nieto, qui afig que també s’han registrat menys ferits en els actes taurins que fa un any. “Han sigut tres persones, un any abans van ser set. Un va ha afectat un jove de 20 anys, resident a Castelló, que va resultar cornejat en el bessó de la cama dreta el dissabte; una jove de 19 anys de Castelló que va ser ferida per asta en l’avantbraç dret i fractura i l’últim el dissabte, un veí de Vila-real de 27 anys va patir una ferida per banya a la cuixa de la cama esquerra. Els tres van ser traslladats i la Plana i evolucionen favorablement de les seues ferides i la xica serà intervinguda quirúrgicament en els pròxims dies”. Així mateix, Nieto ha reconegut que el cos no ha pogut confirmar que la dona ferida estiguera gravant amb el seu dispositiu mòbil i assegura que hui dia en el reglament vigent no s’inclou la prohibició d´ús de telèfons durant la participació en actes taurins però si podria arribar a ser una recomanació. Així mateix, ha destacat que els agents revisen les barreres abans de l’inici dels espectacles taurins i conviden a tot aquell que no sembla estar en condicions a eixir del corró per preservar la seua seguretat. “\nEn definitiva han sigut unes festes tranquil·les, amb menys queixes però més denúncies, el que pot explicar-se amb el fet que estiguérem en el lloc precís en el moment de la infracció com és el cas de les persones que hem sorprés fent les seues necessitats a la via pública. Hui dia no podem limitar el lloguer de casals en determinades zones, encara que hi ha veïns que voldrien que en la seua zona no hi haguera penyes, així que intentem que es respecte al màxim el dret al descans dels veïns i que la gent puga gaudir de la festa”, conclou el responsable de la Policia.\naugment113 concerts66 concurs paelles2 denùncies52 Javier Serralvo214 José Pascual Colás20 José Ramón Nieto21 Junta de Festes46 Policía Local1365 queixes23 Sant Pasqual 20187 Vila-real6426


3 min. Santa Coloma de Gramenet 24/06/2020 15:00\n651x366 Un nen pesant-se en una consulta mèdica, en una imatge d'arxiu. / GETTY Un nen pesant-se en una consulta mèdica, en una imatge d'arxiu. / GETTY\nHi ha persones que neixen predisposades a patir obesitat per herència genètica i altres que la desenvolupen per una mala alimentació, un exercici físic escàs o un entorn socioeconòmic limitat. Però en aquest trastorn també hi tenen molt a dir els factors ambientals, que reconfiguren els nostres cossos i la nostra salut ja abans de néixer i durant els primers anys de vida. Un estudi liderat per l'Institut de Salut Global de Barcelona (ISGlobal), centre impulsat per la Fundació "la Caixa", i la Universitat del Sud de Califòrnia suggereix un vincle entre l'exposició infantil a 173 factors ambientals –77 durant la gestació i 96 després de néixer– i el risc de patir obesitat.


Exitosa Taula Redona Sobre Joan Pellicer I L’Etnobotànica | Centre Cultural Castellut\nDeixeu un comentari\t/ Jornades d'Etnobotància / Per\tJordi Juan Pérez\nDivendres, dia 9 de novembre de 2018, a les 20 h, tingué lloc a l’Espai Jove de la Casa de Cultura de Castalla, la inauguració de les Jornades d’Etnobotànica, organitzades pel nostre Centre Cultural. La primera de les diverses activitats programades va ser la celebració d’una taula redona sobre la figura de Joan Pellicer i Bataller, el metge i etnobotànic de Bellreguard que ens va deixar prematurament fa onze anys, després d’una vida dedicada a l’estudi i la divulgació de les propietats terapèutiques de les plantes.\nEls participants en la mateixa, tres persones que el conegueren de prop i inclús col·laboraren amb ell a nivell científic, van ser: Jorge Cruz, geògraf i conservador del Museu Valencià d’Etnologia, autor del pròleg del “Diari de Sotaia”, molt encertada recopilació de textos de Joan Pellicer, escrits entre els anys 1984 i 1985; Daniel Climent, bioquímic i catedràtic d’Educació Secundària, “l’etnobotànic de les terres del sud valencià”, ja que Joan Pellicer va centrar els seus estudis a les comarques centrals del país, que ell anomenava Diània; i Francesc Devesa, metge especialista en el sistema digestiu i company d’investigació en alguns dels treballs del nostre personatge. Juli Pasqual, biòleg, professor de Secundària i soci del Centre va actuar com a moderador.\nEl record emocionat i l’anàlisi de la situació actual de l’etnobotànica a hores d’ara i al nostre àmbit van ser els eixos sobre els que va avançar la conversa. I si la figura de Joan fou exaltada fins a l’extrem de considerar la seua obra com un vertader punt i apart en l’estudi del coneixement ancestral sobre els usos i virtuts de les espècies vegetals del nostre entorn més pròxim, donada la monumentalitat de la mateixa, encara resultà potser més colpidor descobrir la personalitat íntima de l’autor a través de les seues pròpies paraules al diari, així com pels testimonis dels presents. Aquest darrer aspecte, els apunts filosòfics i sentimentals recollits al “Diari de Sotaia”, han merescut les millors crítiques i han sorprès més d’un.\nUn personatge tan esplèndid com auster, tan espiritual com carnal, tan discret com usuari del més bell llenguatge literari. I modest: “Al capdavall, què sabem? Estem ací i no sabem res. Estem ací i vibrem”, és capaç d’escriure després d’haver elaborat el major catàleg etnobotànic dels darres segles al País Valencià.\n“Vibrem, doncs, amb Joan Pellicer”, va ser la frase que va cloure l’acte, un acte que un públic atent, potser inclús embadalit, va seguir amb molt d’interès, com van posar de manifest les intervencions del torn de paraules i l’èxit de l’adquisició de llibres de Joan Pellicer disponibles a la sala.\nEls científics trien preguntes fàcils: Si volem que la ciència sigui la nostra guia, els...


Detenen tres homes a Palamós per un presumpte delicte de furt en un supermercat de Vall-llobrega\nDetenen tres homes a Palamós per un presumpte delicte de furt en un supermercat de Vall-llobrega\n26/10/2021 Successos - Ariadna Ferrer\nEls articles sostrets estaven valorats en 890 euros. (Foto: Mossos d'Esquadra).\nEl passat dimecres 20 d’octubre els Mossos d’Esquadra de la Comissaria de La Bisbal d’Empordà van detenir a Palamós tres homes d'entre 27 i 43 anys, com a presumptes autors de dos delictes de furt. Els detinguts, de nacionalitat romanesa i espanyola, se'ls acusava de sostreure productes d’un supermercat de Vall-llobrega i d’un altre establiment de La Bisbal d’Empordà instants abans, tots ells valorats en 890 euros.\nEls agents de la comissaria de La Bisbal d’Empordà van rebre el primer avís el matí del dimecres 20 d’octubre sobre un intent de furt en un establiment del municipi. Els presumptes autors havien marxat amb un turisme que va ser localitzat circulant direcció Palamós gràcies a les descripcions facilitades. Els Mossos d’Esquadra van poder interceptar els tres homes al pàrquing d’un supermercat de Vall-llobrega i van localitzar els productes confiscats dins el vehicle. En total, els detinguts van furtar tres bosses grans d’escombraries plenes de llaunes, preservatius, lubricants, dentífrics i raspalls de dents. Tots els productes van ser retornats als respectius establiments.\nEls presumptes autors del furt, que ja tenien múltiples antecedents per fets similars, s’havien modificat les butxaques per poder ocultar el gènere i evitar ser detectats a l’hora de passar per caixa. Totes les evidències seran presentades properament als jutjats de La Bisbal d’Empordà, des d’on han estat citats els detinguts per declarar davant l’autoritat competent.


ERC-AG posa en marxa el seu propi procés participatiu sobre els pressupostos municipals - Granollers Pep Mur - ERC Acció Granollers\nDimecres, 21.6.2017 10:30h\nERC-AG posa en marxa el seu propi procés participatiu sobre els pressupostos municipals\nERC-Acció Granollers ha anunciat que a partir d'avui enceta un procés participatiu per tal que la ciutadania i les entitats de la ciutat puguin decidir sobre els pressupostos municipals.\nAixí ho ha explicat el regidor republicà Chakir ElHomrani, qui va assegurat que aquesta proposta busca demostrar que existeix interès per part de la ciutadania en decidir sobre el pressupost i vol «posar fil a l'agulla davant un fet que s'ha allargat massa temps, com és el de posar en marxa un pressupost participatiu a la ciutat».\nEl Homrani ha recordat que el PSC es va comprometre a estudiar i consensuar un model de pressupostos participatius de cara a l'elaboració del pressupost de 2018, però «estem a finals de juny i encara no hem fet cap trobada al respecte».\nERC-AG recollirà, durant els mesos de juliol i setembre, les propostes ciutadanes a través de trobades amb les associacions de veïns dels barris i entitats granollerines, així com de forma telemàtica. A més, durant aquests mesos també farà parades explicatives a tots el barris. Un cop analitzades les propostes rebudes i estudiada la seva viabilitat, el grup les farà arribar a l'equip de govern a principis d'octubre per a la seva inclusió al pressupost municipal de 2018.\nUn dels objectius d'aquesta campanya és apropar el pressupost municipal a la ciutadania, una qüestió molt important en tant que la millor manera d'avaluar les polítiques municipals és a través del pressupost. Amb aquesta iniciativa, ERC-AG també vol facilitar que la població tingui l’oportunitat de debatre i decidir sobre el model de ciutat i les actuacions necessàries al municipi i fomentar així la implicació ciutadana en la gestió municipal.\n«Som conscients que, com a grup a l'oposició, tindrem moltes limitacions – assegura El Homrani –, però igualment creiem que aquest exercici de sacsejar i demostrar l'interés per participar en la vida política de la ciutat serà un bon exercici».\nFerran Raga, president d'ERC Granollers, ha volgut recordar que ERC-AG fa més d'una dècada que reclama que els veïns i veïnes puguin decidir part de la inversió que es fa als seus barris. «Són moltes les ciutats que han posat en marxa pressupostos participatius, però a Granollers ens estem quedant enrere». Raga ha posat altres exemples de propostes republicanes que s'han acabant executant molts anys després, com la peatonalització del centre, que ERC va proposar al 1991, o la construcció del camp de futbol a Palou. «Al 2003 ja vam situar que construir un camp de futbol al centre de la ciutat era un error i per això vam plantejar fer-ho a Palou, però fins el 2011 el PSC no va canviar de parer». En aquesta línia, el president d'ERC Granollers ha demanat al govern socialista una «resposta més ràpida i que treballi conjuntament amb la resta de forces polítiques».\nModel participatiu de ciutat\nPer la seva part, la regidora Núria Maynou ha fet referència a la necessitat d'avançar en l’impuls de la implicació ciutadana. «Per ERC-AG – ha explicat Maynou-, parlar de participació és parlar d'implicació ciutadana, entesa com a eina de transformació i de foment de la coresponsabilitat. Però el model de participació del PSC recull poc aquesta implicació de la ciutadania».\nLa regidora republicana considera una bona iniciativa el procés de participació sobre el Pla Local d'Habitatge que s'està duent a terme, però creu que «tindrà poca incidència perquè al PSC li costa creure en la participació com a eina transformadora i això li resta credibilitat al procés».